Mestská  časť  Bratislava - Nové Mesto
__________________________________________________________________________

Materiál  na  rokovanie
Miestneho  zastupiteľstva 
Dňa  5.8.2008

N á v r h

Všeobecne  záväzného  nariadenia  mestskej  časti  Bratislava – Nové  Mesto
                                                      č. 4/2008,
ktorým  sa  určuje  výška  príspevku na  čiastočnú  úhradu nákladov v materských  školách, v školských  kluboch  detí  a zariadeniach  školského  stravovania,  ktoré  sú  v zriaďovateľskej  pôsobnosti  MČ  Bratislava – Nové  Mesto.                 
–––––––––––––––––––––––––––––––––––––––––––––––––––––––––––––––

Predkladá :                                                                     Materiál  obsahuje :
Ing. Richard  Frimmel                                                    1. Návrh  uznesenia
starosta                                                                            2.Dôvodovú  správu
                                                                                        3. Návrh VZN       

Spracoval :                                                                     Stanovisko  právnej  skupiny :
                                                                                       - je  priložené  osobitne
Mgr. Vladimír Novák                                                            
vedúci  referátu  školstva, kultúry a športu                                                           

					August 2008

 

N á v r h     u z n e s e n i a 

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               
Miestne  zastupiteľstvo

schvaľuje

     Všeobecne  záväzné  nariadenie   mestskej  časti  Bratislava – Nové  Mesto 
                                            č. 4/2008, 
ktorým sa  určuje  výška  príspevku  na  čiastočnú  úhradu nákladov v materských  školách, v školských  kluboch  detí a zariadeniach  školského  stravovania, ktoré  sú v zriaďovateľskej  pôsobnosti  MČ  Bratislava – Nové  Mesto.

- bez pripomienok
- s pripomienkami

Dôvodová  správa

         Dňa 1.septembra  2008  nadobúda  účinnosť  zákon č. 245 o výchove a vzdelávaní  (školský  zákon)  a o zmene a doplnení  niektorých  zákonov. Z uvedeného  dôvodu  zriaďovateľ  škôl a školských  zariadení  v oblasti  výšky  príspevku  v školách a školských  zariadeniach  je  povinný  reagovať  na  túto  skutočnosť  návrhom  všeobecne  záväzným  nariadením.

Výška  príspevku je  odvodená  zo  sumy  životného  minima  pre  jedno  nezaopatrené  dieťa,  maximálne  15% mesačne  momentálne  zo  sumy 2460,- SKK (doteraz  bola  maximálna  výška  poplatku  do 7,5%). Náš  návrh  hovorí  o 15% pre  materské  školy čo je 369,- SKK  (doteraz 370-384,-SKK),  a 15%  čo je 369,- SKK (doteraz  350-384,- SKK) pre  školské  kluby  detí. Príspevok  na  stravovanie  detí  a žiakov vychádza z podmienok  jednotlivých  škôl a školských  zariadení a tieto  príspevky  sú  prepočítané  aj  v eurách.

Materiál  bol  prerokovaný  s riaditeľmi  škôl  v zriaďovateľskej  pôsobnosti  mestskej  časti  so  súhlasným  stanoviskom. 

Mestská  časť  Bratislava – Nové  Mesto

(Návrh)

Všeobecne  záväzné  nariadenie
  mestskej časti  Bratislava-Nové Mesto
č. 4/2008,
zo dňa 5. 8. 2008
ktorým  sa  určuje  výška  príspevku  na  čiastočnú  úhradu nákladov v materských  školách, v školských  kluboch  detí a zariadeniach  školského  stravovania,  ktoré  sú v zriaďovateľskej  pôsobnosti  MČ  Bratislava – Nové  Mesto.

           Miestne  zastupiteľstvo  mestskej  časti  Bratislava -Nové  Mesto  podľa  § 6  ods.1  zákona SNR č.  369/1990 Zb.  o obecnom zriadení v znení neskorších zmien a doplnkov, § 6 ods. 24 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 28 ods. 5, 6, 7, 8,  § 114 ods. 6, 7, 8,  § 140 ods. 9, 10, 11 a  § 141 ods. 5, 6, 7 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov sa uznieslo na tomto všeobecnom záväznom nariadení.  

§ 1
Úvodné  ustanovenia

Toto  všeobecne  záväzné  nariadenie  vymedzuje 
1. výšku  mesačného  príspevku na  čiastočnú  úhradu výdavkov za pobyt jedného
    dieťaťa v materskej  škole. 
2. výšku  mesačného  príspevku na činnosť  školského  klubu  detí za jedného žiaka. 
3. výšku príspevku  na jedno dieťa a žiaka na čiastočnú úhradu nákladov na nákup potravín v zariadeniach školského stravovania. 

§ 2
Vymedzenie  výšky  príspevku

Výška  príspevku je :
1.	pre §1 ods. 1    15%   zo  sumy  životného  minima na  jedno  nezaopatrené dieťa  mesačne.
2.	pre §1 ods. 2    15%   zo  sumy  životného  minima na  jedno  nezaopatrené dieťa  mesačne.
3.	pre §1 ods. 3    uvedená  v  prílohe č.1 podľa vekových kategórii pre jednotlivé školy a školské zariadenia.

Strana 1

§3
Príspevok  sa  neuhrádza

Príspevok  podľa § 2 ods.1 príspevok sa neuhrádza za dieťa,
1.	ktoré ma prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom.
2.	ktoré nedochádzalo do materskej školy v čase školských prázdnin, alebo bola prerušená prevádzka materskej školy zapríčinená zriaďovateľom, alebo inými závažnými dôvodmi.
V týchto prípadoch uhrádza zákonný zástupca pomernú časť určeného príspevku.

§ 4
Podmienky úhrady príspevku určeného v § 2 ods.3

Príspevok uhrádza zákonný zástupca dieťaťa a žiaka najneskôr v posledný  pracovný  deň predchádzajúceho mesiaca. 

§ 5
Zmocnenie 

Miestne zastupiteľstvo poveruje starostu mestskej  časti  Bratislava – Nové Mesto rozhodnúť o znížení alebo odpustení príspevku  určeného v § 2 ods.2, ak zákonný zástupca žiaka o to požiada a k žiadosti predloží doklad, že je poberateľom dávky v hmotnej núdzi a  príspevkov k dávke v hmotnej núdzi.                                    

§6
Záverečné  ustanovenia

1.	Všeobecne  záväzné  nariadenie  mestskej  časti  Bratislava – Nové  Mesto  č 4/2008  bolo  schválené  Miestnym  zastupiteľstvom  mestskej  časti  Bratislava – Nové  Mesto  dňa  5. augusta 2008  uznesením  číslo  .........  .
2.	Všeobecne  záväzné  nariadenie  nadobúda  účinnosť  1. septembra  2008.
3.	 Zmeny a doplnky  možno  vykonať  len  všeobecne  záväzným  nariadením.

Ing. Richard  Frimmel
         starosta

Strana 2